
Ministru kabineta rīkojums Nr. 463
Rīgā 2022. gada 21. jūnijā (prot. Nr. 33 84. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt:
· 1.1. Kultūras ministrijai 400 000 euro Mediju atbalsta fonda programmas īstenošanai, lai stiprinātu Latgales reģiona mediju ziņu radīšanas kapacitāti;
· 1.2. Sabiedrisko elektronisko plašsaziņas līdzekļu padomei 33 000 euro, lai stiprinātu sabiedrisko mediju klātbūtni Latgalē, izveidojot Latvijas Televīzijas reģionālā korespondenta un video operatora un LSM.LV reģionālā korespondenta amata vietas.
· 2. Kultūras ministrijai sagatavot un normatīvajos aktos noteiktajā kārtībā iesniegt Finanšu ministrijā pieprasījumu par līdzekļu piešķiršanu atbilstoši šā rīkojuma 1. punktam.

